આસામ- આસામમાં આજે નેશનલ રજિસ્ટર ઓફ સિટિઝન્સનો (NRC) અંતિમ ડ્રાફ્ટ જારી કરવામાં આવ્યો છે. NRC દ્વારા જારી કરવામાં આવેલા ડ્રાફ્ટ અનુસાર રાજ્યના 2 કરોડ 89 લાખ 83 હજાર 677 લોકોને કાયદેસરના નાગરિક તરીકે સ્થાન આપવામાં આવ્યું છે. જ્યારે 40 લાખ લોકોની નાગરિકતા ગેરકાયદે જાહેર કરવામાં આવી છે. આપને જણાવી દઈએ કે, માન્ય નાગરિકતા માટે 3 કરોડ 29 લાખ 91 હજાર 384 લોકોએ અરજી કરી હતી. જેમાંથી 40 લાખ 07 હજાર 707 લોકોને ગેરકાયદે નાગરિક ગણવામાં આવ્યા છે. જેથી કહી શકાય કે, 40 લાખથી વધુ લોકોને બેઘર થવું પડશે. જે લોકોની નાગરિકતા અમાન્ય ગણવામાં આવી છે તેમના માટે જણાવવામાં આવ્યું છે કે, તેમનું પેપરવર્ક પુરું નથી અથવા તેઓ પોતાની નાગરિકતા યોગ્ય રીતે સાબિત કરી શક્યા નથી.